《以云里帝城双凤阙雨中春树万人家为韵集古十四绝为户部白玢郎中题画 其二》
明代·程敏政

清溪一道穿桃李，汀畔数鸥閒不起。

日暮汀洲一望时，城外青山如屋里。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。